Nazarboyev: Tramp Qozog‘istonda mo‘jiza yaratganimizni aytdi

Qozog‘iston prezidenti Nursulton Nazarboyev AQShning bo‘lajak prezidenti Donald Tramp bilan ilk muloqoti haqida gapirib berdi. Bu haqda, Tengrinews portaliga asoslanib, “RBK” xabar qilmoqda.

Nazarboyevning aytishicha, suhbat chog‘ida Tramp “Siz Qozog‘istonda mo‘jiza yaratdingiz” degan.
“Bu mening so‘zlarim emas, buni Tramp aytdi”, — ishontirdi Qozog‘iston rahbari.
Nazarboyev va Tramp o‘rtasidagi suhbat 30-noyabr kuni bo‘lib o‘tgan edi. Qozog‘iston prezidenti Trampni saylovdagi g‘alaba bilan telefon orqali tabrikladi.